Permafrost er tele som ikke forsvinner i løpet av sommeren. I Norge finnes dette i høyfjellet i Sør-Norge (Jotunheimen-Reinheimen-Dovrefjell) og lavere i Nord-Norge (indre Troms og deler av indre Finnmark). På Svalbard finnes permafrost overalt unntatt under de største breene og under fjordene. Langs kanten av subpolare isbreer er det permafrost og breene er der frosset fast til bakken.